Hellgreven-korto

La Hellgreven-korto (germane: Hellgrevenhof) troviĝas en Eisenach, Germanio, tre proksime al la ne plu ekzistanta Georgo-pordego de la ĉirkaŭfortikaĵo kaj de la Anno-kirko. Etimologie povus signifi la nomo "grafoj de la inferno" (Höllengrafen), sed eble estas nur simpla familia nomo.

 Historio 
Temas pri la plej malnova neeklezia konstruaĵo en la urbo hodiaŭ (de 1572), kvankam la konstruaĵo mem en la kuro de la tempo ŝanĝiĝis aspekte. Laŭlegende Heinrich von Ofterdingen, partopreninto ĉe la Kantista milito de sur Wartburg, loĝis ĉi tie kune kun lia magia akompananto Klingsor. La magiisto ankaŭ antaŭdiris la naskiĝon de Elizabeto de Hungario.

 Priskribo 
Kerno arkitektura estas la t.n. Kamerego; kele oni havas ankoraŭ restojn de romanika volbo. La stela plafono teretaĝe datumas nur de la 18-a jarcento, dume en la unua etaĝo estas dekoracia pentrado de 1583 pri ĉasado (renesancstile).

La najbaraj domoj nr. 43 kaj 45 estas ankoraŭ pli malnovaj (de 1470).

 Uzo 
Je la fino de la 17-a jarcento la tuto estas bierfarejo; protestoj kontraŭ malkonstruo - por anstataŭo per la unua nubskrapulo de la urbo - je la komenciĝo de la 20-a jarcento sukcesis. Restaŭradlaboroj komenciĝis en 1989. Hodiaŭ troviĝas ene la civitana radistacio "Wartburgradio" kaj la urba biblioteko. Flanke troviĝas la t.n. Cikonio-turo, parto de la ĉirkaŭfortikaĵo kaj prizono. Malantaŭ ĝi komenciĝas la Malnova tombejo.

 Eksteraj ligiloj 

 Informoj sur la retpaĝaro urba 
 Hejmpaĝo de la radistacio Wartburgradio
 Hejmpaĝo de la biblioteko
 feriloĝejoj rekte ene de Hellgreven-korto

Kategorio:Konstruaĵoj en Eisenach
Eisenach